জয়পুর মেট্রো
জয়পুর মেট্রো হল ভারতের রাজস্থান রাজ্যের জয়পুর শহরের একটি দ্রুতগতির রেল ব্যবস্থা।এটি ২০১৪ সালে চালুর কথা থাকলেও ৩ জুন ২০১৫ সালে চালু হয়। বর্তমানে এই মেট্রো ব্যবস্থাটি ৯.৬৩ কিলোমিটার (৫.৯৮ মা) পথে পরিষেবা প্রদান করে।জয়পুর মেট্রো ভারতে কলকাতা মেট্রো,দিল্লি মেট্রো,বেঙ্গালুরু মেট্রো,গুড়গাঁও মেট্রো ও মুম্বাই মেট্রোর পর ষষ্ঠ মেট্রো হিসাবে চালু হয়।এই ব্যবস্থায় মোট ৯ টি স্টেশন রয়েছে।পিঙ্ক লাইন নামে (পূর্ব-পশ্চিম করিডোর) মেট্রো লাইন চালু রয়েছে জয়পুর মেট্রোতে।এই লাইনটি মানসোরভা স্টেশন থেকে শুরু হয়ে চান্দপোল বাজার পর্যন্ত গেছে।